Viesti (Pakarinen)
Sanattoman viestin sain mä sulta
 yli vuorten, vetten, kaivatulta:
 aika pysähtyi, kun viestis ehti,
 sydän seisahti ja haavan lehti
 värinänsä hennon hetkeks heitti,
 tumma pilvi taivon kannen peitti,
 kaikki olevainen häipyi pois,
 tuntui kuin ei mitään ollut ois!

 Sanallisen viestin sain mä sulta:
»Vaali en mä enää pyhää tulta,
 tuli sammunut on, kulma liesi,
 polustani poikkeaa nyt tiesi.« –
 Sinkos salamoita tumma taivo,
 haapa huojui, yltyi tuulen raivo,
 kukat katkoi, hongat suuret kaas –
 hetken päästä oli tyyntä taas!